Държавен вестник, бр. 49, 2009 г., стр. 15

Б Р О Й  49
Д Ъ Р Ж А В Е Н   В Е С Т Н И К
С Т Р .  15
Наредба за изменение и допълнение на Наред-
ба № 22 от 2008 г. за техническите изисквания
към корабите, плаващи по вътрешните водни
пътища (обн., ДВ, бр. 9 от 2009 г.)
§ 1. В чл. 69 думите “обозначават в рулеви-
те рубки, оборудвани за управление от едно
лице с помощта на радиолокатор” се заменят
с “указват”.
§ 2. В чл. 76 се правят следните изменения и
допълнения:
1. Алинея 3 се изменя така:
“(3) Всяка система, указана в ал. 1, се уп-
равлява посредством ръкохватка, отговаряща
на изискванията по чл. 68, движеща се по дъга
във вертикална равнина, приблизително ус-
поредна на посоката на движение, придавано
от системата.”
2. Създават се ал. 4 и 5:
“(4) Положението на ръкохватката по ал. 3
ясно определя и посоката на движение, прида-
вано на кораба.
(5) Ако винто-рулевата колона или крил-
чатият движител при системи по ал. 1 не се
управляват с ръкохватки, ИА “МА” може да
позволи да не се прилагат изискванията по
ал. 3, като това се посочва в т. 52 на приложе-
ние № 26 към Наредба № 5 от 2004 г. за кораб-
ните документи.”
§ 3. Заглавието на раздел IV на глава девета
се изменя така:
“Неподвижно монтирани пожарогасителни
системи за защита на жилищните помещения,
рулевите рубки и пространствата за пътници”.
§ 4. Заглавието на раздел V на глава девета
се изменя така:
“Неподвижно монтирани пожарогасителни сис-
теми за защита на машинните, котелните и
помпените отделения”.
§ 5. В чл. 374, ал. 1, т. 1 след думата “пътни-
ци” текстът до края се заменя със “съответст-
ват на изискванията по чл. 373, ал. 1, т. 4 и 5 по
отношение на широчината на изходите, водещи
към свързващите коридори;”.
§ 6. В чл. 375 се правят следните изменения
и допълнения:
1. Точка 1 се изменя така:
“1. общата площ на сборните пунктове As в
квадратни метри (m2) съответства най-малко
на следната стойност:
а) кораби за дневни пътувания: As = 0,35
Fmax [m2];
б) кораби с жилищни помещения: As = 0,45
Fmax [m2],
където:
“Fmax ” е максимално допустимият брой
пътници на борда;”.
2. Точка 5 се изменя така:
“5. в случай че в помещение, в което са оп-
ределени сборни пунктове, се намират непод-
вижни седалки или скамейки, съответният брой
лица не се взема под внимание при пресмятане-
то на общата площ на сборните пунктове съг-
ласно т. 1; броят на лицата, за които са предви-
дени неподвижни седалки или скамейки в едно
помещение, не трябва да надвишава броя на
лицата, за които е определен сборен пункт в
това помещение;”.
3. Досегашните т. 5—8 стават т. 6—9.
4. Точка 10 се изменя така:
“10. разпоредбите по т. 4 и 5 се прилагат също
за свободните палуби, на които са определени
сборни пунктове;”.
5. В т. 12 думите “съгласно т. 9—11” се заме-
нят със “съгласно т. 5, 10 и 11”.
§ 7. В чл. 390 ал. 3 се изменя така:
“(3)  На борда се осигурява система за из-
помпване на водата от трюма с неподвижно
монтирани тръби.”
§ 8. Създава се глава двадесет и шеста:
“ Г л а в а  д в а д е с е т  и  ш е с т а
ЕМИСИИ ОТ ГАЗООБРАЗНИ И ПРАХОВИ
ЗАМЪРСЯВАЩИ ВЕЩЕСТВА ОТ ДИЗЕЛО-
ВИ ДВИГАТЕЛИ
Раздел I
Общи разпоредби
Чл. 586. (1) Без да се засягат изискванията
на Директива 97/68/ЕО на Европейския парла-
мент и на Съвета от 16 декември 1997 г. за сбли-
жаване законодателствата на държавите член-
ки във връзка с мерките за ограничаване еми-
сиите на газообразни и прахообразни замърси-
тели от двигатели с вътрешно горене, инста-
лирани в извънпътна подвижна техника (ОВ, L
59 от 1998 г.), както е изменена, транспонира-
на в Наредба № 10 от 2004 г. за условията и
реда за одобрение на типа на двигатели с вът-
решно горене за извънпътна техника по отно-
шение на емисиите на замърсители (обн., ДВ,
бр. 28 от 2004 г.; изм. и доп., бр. 89 от 2006 г.),
разпоредбите по тази глава се прилагат за всич-
ки двигатели с номинална мощност, надхвър-
ляща 19 kW, монтирани на кораби, плаващи по
вътрешните водни пътища или на машини на
борда на такъв кораб.
(2) Двигателите по ал. 1 отговарят на изис-
кванията на Директива 97/68/ЕО, както е из-
менена.
Чл. 587. Спазването на пределните нива на
емисиите на отработени газове, приложими за
съответния етап, се определя въз основа на
типово одобрение съгласно раздел II.
Чл. 588. (1) След монтиране на двигател на
борда, но преди да започне използването му, се
провежда изпитване на монтажа.
(2) В зависимост от резултатите от изпитва-
нето по ал. 1, което може да е част от първона-
чалния преглед на кораба или част от специал-
на инспекция поради монтиране на двигател,
двигателят се регистрира в корабното удосто-